পরদিন তারা সবাই কথামতো ৫০ টাকা করে দিয়ে কিছু খাবার আর শীতের কাপড় কিনল এবং ঘরের পুরাতন কাপড়গুলো এক জায়গায় করল সেই পথশিশুদের জন্য। তারপর তারা সবাই মিলে সেই পথের শিশুদের বস্তির কাছে গিয়ে ছোট ছোট বস্ত্রহীন পথশিশুদের মাঝে সেই শীত কাপড় ও খাবারগুলো বিলিয়ে দিল। শীতের কাপড় ও খাবার পেয়ে পথশিশুদের মুখে হাসি ফুটে উঠল আর মনে হলো যেন তারা সোনার হরিণ পেয়েছে। পথশিশুদের সেই খুশির মাঝে আবিরেরাও যেন তাদের প্রকৃত আনন্দকে খুঁজে পেয়েছে।